b"\n_START_ARTICLE_\nAlexander Schimmelfennig\n_START_SECTION_\nTidlige liv og karriere\n_START_PARAGRAPH_\nSchimmelpfennig blev f\xc3\xb8dt i Bromberg i Preussen. Han blev indrulleret i milit\xc3\xa6ret og gjorde tjeneste i s\xc3\xa5vel det 29. infanteriregiment (von Horn) og 17. infanteriregiment (Freiherr von Sparr), der var stationeret i K\xc3\xb6ln. Der stiftede han bekendtskab med nogle af de mere radikale tyske politikere. Han var v\xc3\xa6ldig aktiv i Martsrevolutionen i 1848, men blev desillusioneret over den fredstraktat der afsluttede den F\xc3\xb8rste slesvigske krig, (Tre\xc3\xa5rskrigen)._NEWLINE_Han st\xc3\xb8ttede oppositionen mod preussiske fors\xc3\xb8g p\xc3\xa5 at afv\xc3\xa6rge en tysk samling og var en del af den milit\xc3\xa6re kommission i Pfalz, som ledede forsvaret mod den efterf\xc3\xb8lgende preussiske invasion. Han blev s\xc3\xa5ret to gange i slaget ved Rinnthal, blev reddet og undslap derefter til Schweiz. For sin involvering i krigen blev han stillet for retten in absentia og d\xc3\xb8mt til d\xc3\xb8den. Han forblev i eksil i Schweiz, hvor han m\xc3\xb8dte landsmanden Carl Schurz, og sammen flygtede de til London via Paris. Mens de var i London, blev Schimmelfenning en del af den tyske demokratiske bev\xc3\xa6gelse, som var i bitter opposition til Karl Marx og Friedrich Engels._NEWLINE_I 1854 emigrerede Schimmelpfennig til De Forenede Stater og fik arbejde i det amerikanske krigsministerium, hvor han vedligeholdt sine forbindelser med veteranerne fra 1848, en gruppe officerer fra den fejlslagne revolution i 1848 som var flygtet til USA. Mange endte med at g\xc3\xb8re tjeneste i den amerikanske h\xc3\xa6r. Han var forfatter til bogen: The War between Russia and Turkey (Philadelphia, 1854).\n_START_SECTION_\nBorgerkrigen\n_START_PARAGRAPH_\nEfter at hans fors\xc3\xb8g p\xc3\xa5 sammen med Carl Schurz at opstille et rent tysk kavaleriregiment var sl\xc3\xa5et fejl (p\xc3\xa5 grund af at Schurz af pr\xc3\xa6sident Abraham Lincoln blev udn\xc3\xa6vnt til at v\xc3\xa6re ambassad\xc3\xb8r i Spanien), fors\xc3\xb8gte Schimmelfennig at danne et rent tysk regimenti Philadelphia. Da han blev syg str\xc3\xa6bte andre efter at overtage kontrollen med det nye regiment, men det blev forpurret takket v\xc3\xa6re Schimmelfennigs venner. Regimentet bestod af tyskere fra Philadelphia og Pittsburgh, og fik navnet 1. tyske regiment, men blev senere omd\xc3\xb8bt til 74. Pennsylvania_NEWLINE_Under borgerkrigen var der en st\xc3\xa6rk modstand mod indvandring i Unionen. Denne f\xc3\xb8lelse var is\xc3\xa6r rettet mod de tyske tropper i 11. Korps, som i stor stil trak sig tilbage da de blev ramt i flanken af Stonewall Jackson i Slaget ved Chancellorsville. Det fortrinsvis tyske 11. korps blev ramt af det meste af den harme, der kom frem i pressen. Blandt kritikerne var korpschefen Oliver Otis Howard, som ledte efter en syndebuk for sine egne fejltagelser._NEWLINE_I det efterf\xc3\xb8lgende slaget ved Gettysburg|slag ved Gettysburg havde Schimmelfennig kommandoen over en brigade i generalmajor Carl Schurz' 3. division i 11. korps. I en kort periode overtog Schimmelfennig kommandoen over 3. division da Schurz i kort tid ledede korpset. Hans brigade led store tab, mest i form af tilfangetagelser, da hundreder af hans m\xc3\xa6nd blev forvirrede af de smalle gader i Gettysburg og endte med at blive taget til fange af de fremstormende konf\xc3\xb8dererede. Den og oberst Charles Costers brigade gjorde deres bedste for at d\xc3\xa6kke tilbagetr\xc3\xa6kningen for resten af 11. korps, men de blev snart desorganiserede og flygtede ogs\xc3\xa5. Under retr\xc3\xa6ten gennem byen gemte Schimmelfennig sig kort i en stenkiste p\xc3\xa5 Baltimore Street, og derefter blev han i adskillige dage i et udhus p\xc3\xa5 Anna Garlachs ejendom og undgik at blive taget til fange. (Der er en mindetavle udenfor Garlach huset, der erindrer om h\xc3\xa6ndelsen). Efter slaget vendte han tilbage til korpset, til stor gl\xc3\xa6de for tropperne, som troede at han var d\xc3\xb8d. Pressen fik imidlertid fat i historien, og den blev fremstillet som endnu et eksempel p\xc3\xa5 tysk fejhed._NEWLINE_I efter\xc3\xa5ret 1863 blev generalen overf\xc3\xb8rt til at lede en brigade i 1. division af 11. Korps. Han og hans brigade blev overf\xc3\xb8rt til Carolinaerne og gjorde tjeneste p\xc3\xa5 Folly Island. Han havde kommandoen over Charleston milit\xc3\xa6rdistriktet under Shermans march til havet. Efter at have v\xc3\xa6ret ukampdygtig i et stykke tid med malaria, havde Schimmelfennig \xc3\xa6ren af at modtage Charlestons overgivelse den 18. februar 1865. (Stedet hvor hans hovedkvarter l\xc3\xa5 er markeret). Som f\xc3\xb8lge af hans tid i sumpene omkring Charleston blev han smittet med en form for tuberkulose som endte med at f\xc3\xb8re til hans d\xc3\xb8d i Wernersville, Pennsylvania, hvor han havde bes\xc3\xb8gt et sanatorium med mineralbade i et fors\xc3\xb8g p\xc3\xa5 at finde en kur._NEWLINE_Schimmelfennig ligger begravet i Reading, Pennsylvania, p\xc3\xa5 Charles Evans Cemetery, ikke langt fra generalskollegaen David McM. Gregg."